L 151/52
SK
Úradný vestník Európskej únie
2.6.2022
Leteckí dopravcovia z Ruska (65)
Leteckí dopravcovia z Ruska, ktorí prevádzkovali jedno alebo viacero lietadiel uvedených v odôvodnení 4 alebo 5 vykonávacieho nariadenia Komisie (EÚ) 2022/594 (12), boli 8. apríla 2022 zaradení do prílohy A k nariadeniu (ES) č. 474/2006 vykonávacím nariadením (EÚ) 2022/594.
(66)
Ruský federálny úrad pre leteckú dopravu (ďalej len „FATA“) 28. apríla 2022 informoval Komisiu, že považuje všetky obvinenia z porušenia medzinárodných noriem v oblasti civilného letectva, ako aj akékoľvek bezpečnostné obavy uvedené vo vykonávacom nariadení (EÚ) 2022/594 za neopodstatnené.
Úrad FATA však neposkytol žiadne informácie na podporu svojho tvrdenia.
(67)
Komisia v rámci svojich činností nepretržitého monitorovania zistila, že existujú dôkazy o tom, že letecký dopravca I Fly zapísal lietadlá uvedené v odôvodnení 5 vykonávacieho nariadenia Komisie (EÚ) 2022/594 do registra lietadiel Ruska a že tieto lietadlá vedome prevádzkoval v rozpore s príslušnými medzinárodnými bezpečnostnými normami.
Zápis lietadla do registra Ruska sa vykonal bez súhlasu vlastníkov a bez toho, aby bol Letecký úrad Írska, ktoré je uznaným štátom registrácie pre tieto lietadlá, požiadaný o následnú spoluprácu v oblasti bezpečnosti.
(68)
V súlade s vykonávacím nariadením (EÚ) 2022/594 a so spoločnými kritériami stanovenými v prílohe k nariadeniu (ES) č. 2111/2005 Komisia usudzuje, že pokiaľ ide o leteckých dopravcov z Ruska, zoznam leteckých dopravcov, ktorí podliehajú zákazu vykonávania leteckej dopravy v rámci Únie, by sa mal zmeniť tak, aby bol letecký dopravca I Fly zaradený do prílohy A k nariadeniu (ES) č. 474/2006.
(69)
Členské štáty by mali naďalej overovať, či leteckí dopravcovia, ktorí získali osvedčenie od úradu FATA, skutočne dodržiavajú príslušné medzinárodné bezpečnostné normy, a to prioritným vykonávaním inšpekcií na odbavovacej ploche v prípade uvedených leteckých dopravcov v súlade s nariadením (EÚ) č. 965/2012.
Leteckí dopravcovia z Južného Sudánu (70)
Leteckí dopravcovia, ktorí získali osvedčenie v Južnom Sudáne, neboli ešte nikdy zaradení do prílohy A ani B k nariadeniu (ES) č. 474/2006.
(71)
V Južnom Sudáne došlo za posledné štyri roky k štyrom smrteľným nehodám a niekoľkým ďalším nehodám a vážnym incidentom, ktoré sa často týkali lietadiel s podozrivými registračnými značkami.
(72)
Komisia 26. marca 2021 otvorila formálne konzultácie s úradom Južného Sudánu pre civilné letectvo (ďalej len „SSCAA“) v súlade s článkom 3 ods.
2 nariadenia (ES) č. 473/2006.
(73)
V následnej korešpondenčnej výmene SSCAA oznámil, že platnosť osvedčenia leteckého prevádzkovateľa (AOC) spoločnosti South Sudan Supreme Airlines (jej lietadla sa týkala smrteľná nehoda) bola pozastavená a že z dôvodu podozrení súvisiacich s registráciou lietadla, ktorého sa táto nehoda týkala, SSCAA preskúmava všetkých prevádzkovateľov lietadiel a všetky AOC v krajine.
Úrad SSCAA tiež oznámil, že v oblasti vývoja a revízie právnych predpisov, príručiek a odbornej prípravy prebiehajú zlepšovacie opatrenia.
Dokumenty, ktoré obsahujú informácie týkajúce sa programu inšpekcie, dohľadu a auditu SSCAA, ako aj správy o preskúmaniach určitých leteckých dopravcov a lietadiel registrovaných v zahraničí, ktoré sa prevádzkujú v Južnom Sudáne, boli poskytnuté 5. novembra 2021.
(74)
SSCAA poskytol 28. marca 2022 svoje odpovede na dotazník, ktorý Komisia zaslala 26. marca 2021.
Z nich vyplýva, že SSCAA ešte nevyvinul a nezaviedol účinný systém dohľadu.
SSCAA tiež poznamenáva, že hoci nevydal žiaden preukaz spôsobilosti ani AOC a že v krajine nie je registrované žiadne lietadlo, SSCAA vydal povolenia na prevádzku leteckej dopravy lietadlám registrovaným v zahraničí na účely prevádzky v Južnom Sudáne.
Neexistuje dôkaz o akejkoľvek činnosti dohľadu, ktorá by viedla k vydaniu takýchto povolení, ani o príslušnom nepretržitom monitorovaní.
(12) Vykonávacie nariadenie Komisie (EÚ) 2022/594 z 8. apríla 2022, ktorým sa mení nariadenie (ES) č. 474/2006, pokiaľ ide o zoznam leteckých dopravcov podliehajúcich zákazu vykonávania leteckej dopravy alebo prevádzkovým obmedzeniam v rámci Únie (Ú. v.
EÚ L 114, 12.4.2022, s. 49).